CELEX: 52019PC0446
Language: fi
Date: 2019-10-01
Title: Ehdotus NEUVOSTON ASETUS kalastusmahdollisuuksien jakamisesta Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan nojalla

EUROOPAN KOMISSIO
            Bryssel 1.10.2019
            COM(2019) 446 final
            2019/0208(NLE)
            Ehdotus
            NEUVOSTON ASETUS
            kalastusmahdollisuuksien jakamisesta Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan nojalla
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Neuvosto valtuutti komission käymään Euroopan unionin puolesta neuvottelut Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan sopimuksen ja pöytäkirjan uusimisesta. 
            
            
               Sopimuksen ja sen pöytäkirjan uusimista koskevien neuvottelujen ollessa vielä viimeistelemättä komissio on neuvotellut Euroopan unionin puolesta kirjeenvaihtona tehtävän sopimuksen, joka koskee sopimuksen täytäntöönpanoon liittyvien kalastusmahdollisuuksien ja taloudellisen korvauksen vahvistamisesta tehdyn pöytäkirjan voimassaolon jatkamista enintään vuodella, jäljempänä ’kirjeenvaihto’. Neuvottelujen päätteeksi kirjeenvaihto parafoitiin 4. syyskuuta 2019.
            
            
               Kirjeenvaihdon tavoitteena on mahdollistaa se, että Euroopan unioni ja Mauritanian islamilainen tasavalta voivat jatkaa yhteistyötään kestävän kalastuksen politiikan ja kalavarojen vastuullisen hyödyntämisen edistämiseksi Mauritanian vesillä ja että unionin alukset voivat harjoittaa kalastustoimintaa kyseisillä vesillä.
            
            
               Pöytäkirjassa määrätään kalastusmahdollisuuksista seuraavissa luokissa:
            
            
               –Luokka 1 – Äyriäisiä, ei kuitenkaan langustia ja taskurapua, pyytävät kalastusalukset: 5 000 tonnia ja 25 alusta;
            
            
               –Luokka 2 – Senegalinkummelia pyytävät pohjatroolarit (muut kuin pakastusalukset) ja pohjasiima-alukset: 6 000 tonnia ja 6 alusta;
            
            
               –Luokka 2 a – Senegalinkummelia pyytävät (pakastus)troolarit: (3 500 tonnia senegalinkummelia, 1 450 tonnia kalmareita ja 600 tonnia seepioita);
            
            
               –Luokka 3 – Pohjakalalajeja, ei kuitenkaan senegalinkummelia, pyytävät kalastusalukset, jotka käyttävät muita pyydyksiä kuin troolia: 3 000 tonnia ja 6 alusta;
            
            
               –Luokka 4 – Nuottaa käyttävät tonnikala-alukset: 12 500 tonnia (viitesaalismäärä) ja 25 alusta;
            
            
               –Luokka 5 – Vapapyydyksiä käyttävät tonnikala-alukset ja pintasiima-alukset: 7 500 tonnia (viitesaalismäärä) ja 15 alusta;
            
            
               –Luokka 6 – Pelagiset pakastustroolarit: 225 000 tonnia (suurin sallittu ylitys 10 %) ja 19 alusta;
            
            
               –Luokka 7 – Pelagisia lajeja pyytävät muut kuin pakastusalukset: 15 000 tonnia (jos kyseiset kalastusmahdollisuudet käytetään, ne on vähennettävä luokan 6 määrästä) ja 2 alusta. 
            
            
               Olisi määriteltävä näiden kalastusmahdollisuuksien jakoperusteet jäsenvaltioiden kesken. Komissio ehdottaa näillä perustein, että neuvosto hyväksyy liitteenä olevan asetusehdotuksen.
            
            
               2.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               Sidosryhmiä kuultiin vuosia 2012–2014 koskevan pöytäkirjan arvioinnin yhteydessä. Myös jäsenvaltioiden asiantuntijoita kuultiin teknisissä kokouksissa. Kuulemisissa katsottiin, että on syytä uusia Mauritanian islamilaisen tasavallan kanssa tehty kalastussopimus ja tehdä Mauritanian islamilaisen tasavallan kanssa kalastuspöytäkirja.
            
            
               3.EHDOTUKSEN OIKEUDELLINEN SISÄLTÖ
            
            
               Oikeusperustana on Euroopan unionin toiminnasta tehty sopimus, jonka 43 artiklan 3 kohdassa määrätään, että neuvosto hyväksyy komission ehdotuksesta kalastusmahdollisuuksien jaon. 
            
         
         
            
               Tämä menettely aloitetaan samanaikaisesti kuin niitä neuvoston päätöksiä koskevat menettelyt, joilla annetaan lupa sopimuksen täytäntöönpanoon liittyvien kalastusmahdollisuuksien ja taloudellisen korvauksen vahvistamisesta tehdyn pöytäkirjan voimassaolon jatkamista enintään vuodella koskevan kirjeenvaihtona tehdyn sopimuksen allekirjoittamiseen ja väliaikaiseen soveltamiseen sekä tekemiseen.
            
            
               4.TALOUSARVIOVAIKUTUKSET
            
            
               Jatkettaessa voimassaoloa enintään vuodella taloudellinen korvaus on 61 625 000 euroa vuodessa ja se jakautuu seuraavasti:
            
            
               a) vesille pääsystä maksettava korvaus, joka on 57 500 000 euroa vuodessa ja jota vastaa 259 550 tonnin sallittu kokonaissaalis pöytäkirjassa määrättyjen kalastusluokkien 1, 2, 2 a, 3, 6
                  1
                ja 7 osalta ja 20 000 tonnin viitesaalismäärä kalastusluokkien 4 ja 5 osalta, sekä 
            
            
               b) 4 125 000 euron vuotuinen tuki Mauritanian islamilaisen tasavallan alakohtaisen kalastuspolitiikan kehittämiseen. Tämä tuki on kansallisen kalastuspolitiikan tavoitteiden mukainen ja vastaa erityisesti Mauritanian islamilaisen tasavallan seuraaviin tarpeisiin: tieteellisen ja teknisen yhteistyön tukeminen, koulutus, kalastuksen valvonta, ympäristönsuojelu ja kehittämisen infrastruktuurit.
            
            
               2019/0208 (NLE)
            
            
               Ehdotus
            
            
               NEUVOSTON ASETUS
            
            
               kalastusmahdollisuuksien jakamisesta Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan nojalla
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Euroopan yhteisön ja Mauritanian islamilaisen tasavallan välinen kalastuskumppanuussopimus
                  2
               , jäljempänä ’sopimus’, joka hyväksyttiin neuvoston asetuksella (EY) N:o 1801/2006
                  3
               , tuli voimaan 8 päivänä elokuuta 2008. Sen pöytäkirja, jossa vahvistetaan sopimuksessa määrätyt kalastusmahdollisuudet ja taloudellinen korvaus ja joka tuli voimaan samana päivänä kahden vuoden ajaksi, jäljempänä ’pöytäkirja’, on korvattu useita kertoja.
            
            
               (2)Sopimuksen viimeisimmän pöytäkirjan voimassaolo päättyy 15 päivänä marraskuuta 2019.
            
            
               (3)Sopimuksen ja sen pöytäkirjan uusimista koskevien neuvottelujen ollessa vielä viimeistelemättä komissio on neuvotellut Euroopan unionin puolesta kirjeenvaihtona tehtävän sopimuksen, joka koskee sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan voimassaolon jatkamista enintään vuodella, jäljempänä ’kirjeenvaihtona tehty sopimus’.
            
            
               (3)Neuvosto antoi [...] päätöksen (EU) 2019/[...]
                  4
                Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan, jonka voimassaolo päättyy 15 päivänä marraskuuta 2019, voimassaolon jatkamista koskevan kirjeenvaihtona tehdyn sopimuksen allekirjoittamisesta ja väliaikaisesta soveltamisesta.
            
            
               (4)On tarpeen määritellä jäsenvaltioiden kalastusmahdollisuuksien jakoperusteet pöytäkirjan voimassaolon pidennyksen soveltamiskaudeksi.
            
            
               (5)Jos vaikuttaa siltä, että unionille pöytäkirjan nojalla myönnettyjä kalastusmahdollisuuksia ei käytetä täysimääräisesti, komissio ilmoittaa siitä asianomaisille jäsenvaltioille Euroopan parlamentin ja neuvoston asetuksen (EU) 2017/2403
                  5
                47 artiklan 2 kohdan mukaisesti. Jos asianomainen jäsenvaltio ei vastaa neuvoston asettaman määräajan kuluessa, sen katsotaan vahvistaneen, etteivät sen alukset käytä kalastusmahdollisuuksiaan täysimääräisesti kyseisellä ajanjaksolla. Tämä määräaika olisi asetettava.
            
            
               6)Tätä asetusta olisi sovellettava kirjeenvaihtona tehdyn sopimuksen allekirjoituspäivästä,
            
         
         
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               1.Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyssä pöytäkirjassa sen voimassaolon ajaksi määritellyt kalastusmahdollisuudet jaetaan jäsenvaltioiden kesken seuraavasti:
            
            
               (a)Luokka 1 – Äyriäisiä, ei kuitenkaan langustia ja taskurapua, pyytävät kalastusalukset 
            
            
            
                     
                        Espanja
                     
                  
                  
                     
                           4 150 tonnia
                     
                  
               
                     
                        Italia
                     
                  
                  
                     
                           600 tonnia
                     
                  
               
                     
                        Portugali
                     
                  
                  
                     
                           250 tonnia
                     
                  
               
            
               Mauritanian vesillä voi kerrallaan toimia enintään 25 tähän luokkaan kuuluvaa alusta.
            
            
            
               (b)Luokka 2 – Senegalinkummelia pyytävät pohjatroolarit (muut kuin pakastusalukset) ja pohjasiima-alukset 
            
            
            
                     
                        Espanja
                     
                  
                  
                     
                        6 000 tonnia
                     
                  
               
            
               Mauritanian vesillä voi kerrallaan toimia enintään 6 tähän luokkaan kuuluvaa alusta. 
            
            
            
               (c)Luokka 3 – Pohjakalalajeja, ei kuitenkaan senegalinkummelia, pyytävät kalastusalukset, jotka käyttävät muita pyydyksiä kuin troolia 
            
            
            
               Espanja
                     3 000 tonnia
            
            
            
               Mauritanian vesillä voi kerrallaan toimia enintään 6 tähän luokkaan kuuluvaa alusta. 
            
         
         
            
            
               (d)Luokka 4 – Nuottaa käyttävät tonnikala-alukset (12 500 tonnia – viitesaalismäärä)
            
            
            
               Espanja                   17 vuosittaista lisenssiä
            
            
               Ranska
                     8 vuosittaista lisenssiä
            
            
               (e)Luokka 5 – Vapapyydyksiä käyttävät tonnikala-alukset ja pintasiima-alukset (7 500 tonnia – viitesaalismäärä)
            
            
            
               Espanja
                     14 vuosittaista lisenssiä
            
            
               Ranska
                     1 vuosittainen lisenssi
            
            
               (f)Luokka 6 – Pelagiset pakastustroolarit
            
            
            
               Saksa
                     12 560 tonnia
            
            
               Ranska
                     2 615 tonnia
            
            
               Latvia
                     53 913 tonnia
            
            
               Liettua
                     57 642 tonnia
            
            
               Alankomaat
                     62 592 tonnia
            
            
               Puola
                     26 112 tonnia
            
            
               Yhdistynyt kuningaskunta
                     8 531 tonnia
            
            
               Irlanti
                     8 535 tonnia
            
            
         
         
            
               Pöytäkirjan voimassaolon aikana jäsenvaltioilla on hallussaan seuraava määrä kolmen kuukauden lisenssejä:
            
            
            
               Saksa
                     4
            
            
               Ranska
                     2
            
            
               Latvia
                     20
            
            
               Liettua
                     22
            
            
               Alankomaat
                     16
            
            
               Puola
                     8
            
            
               Yhdistynyt kuningaskunta
                     2
            
            
               Irlanti
                     2
            
            
            
               Jäsenvaltioiden on ilmoitettava komissiolle, voivatko tietyt lisenssit olla muiden jäsenvaltioiden käytettävissä.
            
            
            
               Mauritanian vesillä voi kerrallaan toimia enintään 19 tähän luokkaan kuuluvaa alusta.
            
            
            
               (g)Luokka 7 – Pelagisia lajeja pyytävät muut kuin pakastusalukset
            
            
               Irlanti
                     
                     
                     15 000 tonnia
            
            
            
               Käyttämättä jättämisen tapauksessa nämä kalastusmahdollisuudet siirretään luokkaan 6 kyseisen luokan jakoperusteen mukaisesti. 
            
            
               (h)Luokka 2 a – Senegalinkummelia pyytävät troolarit (pakastusalukset)
            
         
         
            
               Espanja:
            
            
                  senegalinkummeli 
                     
                     3 500 tonnia
            
            
                  kalmarit 
                     
                     1 450 tonnia
            
            
                  seepiat 
                     
                     600 tonnia
            
            
            
               Mauritanian vesillä voi kerrallaan toimia enintään 6 tähän luokkaan kuuluvaa alusta.
            
            
               2.Asetuksen (EU) 2017/2403 47 artiklan 2 kohdassa tarkoitettu määräaika, jonka kuluessa jäsenvaltion on ilmoitettava siitä, ettei se käytä sopimuksen mukaisesti myönnettyjä kalastusmahdollisuuksiaan täysimääräisesti, on kymmenen työpäivää päivästä, jona komissio ilmoittaa asianomaiselle jäsenvaltiolle, ettei kaikkia kalastusmahdollisuuksia ole käytetty.
            
            
               2 artikla
            
            
               Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. 
            
            
               Sitä sovelletaan Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan, jonka voimassaolo päättyy 15 päivänä marraskuuta 2019, voimassaolon jatkamista koskevan Euroopan unionin ja Mauritanian islamilaisen tasavallan välisen kirjeenvaihtona tehdyn sopimuksen allekirjoituspäivästä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        10 prosentin ylitys on sallittu ilman, että sillä on vaikutusta Euroopan unionin alueelle pääsystä maksamaan taloudelliseen korvaukseen.
               
               
                  
                     (2)
                  
                        EUVL L 343, 8.12.2006, s. 4.
               
               
                  
                     (3)
                  
                        Neuvoston päätös (EY) N:o 1801/2006, tehty 30 päivänä marraskuuta 2006, Euroopan yhteisön ja Mauritanian islamilaisen tasavallan välisen kalastuskumppanuussopimuksen tekemisestä (EUVL L 343, 8.12.2006, s. 1).
               
               
                  
                     (4)
                  
                        EUVL C , , s. .
               
               
                  
                     (5)
                  
                        EUVL L 347, 28.12.2017, s. 81.